CELEX: 62010TN0361
Language: mt
Date: 2010-08-25 00:00:00
Title: Kawża T-361/10 P: Appell ippreżentat fil- 25 ta’ Awwissu 2010 mill-Kummissjoni Ewropea mis-sentenza mogħtija mit-Tribunal għas-Servizz Pubbliku fil- 15 ta’ Ġunju 2010 fil-kawża F-35/08

6.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 301/33
            
         Appell ippreżentat fil-25 ta’ Awwissu 2010 mill-Kummissjoni Ewropea mis-sentenza mogħtija mit-Tribunal għas-Servizz Pubbliku fil-15 ta’ Ġunju 2010 fil-kawża F-35/08
   (Kawża T-361/10 P)
   ()
   2010/C 301/57
   Lingwa tal-kawża: il-Grieg
   
      Partijiet
   
   
      Appellanti: Il-Kummissjoni Ewropea (rappreżentant: J. Currall et I. Chatzigiannis)
   
      Appellat: Dimitrios Pachtitis (Ateni, il-Greċja) sostnut mill-Kontrollur Ewropew għall-Protezzjoni tad-Data
   
      Talbiet tal-appellanti
   
   
               —
            
            
               tannulla s-sentenza tat-Tribunal għas-Servizz Pubbliku tal-15 ta’ Ġunju 2010 fil-kawża F-35/08, Pachtitis vs Il-Kummissjoni;
            
         
               —
            
            
               tirrinvija l-kawża lit-Tribunal għas-Servizz Pubbliku sabiex jiġu eżaminati l-motivi ta’ annullament l-oħra;
            
         
               —
            
            
               tikkundanna lill-appellat għall-ispejjeż tal-appell u tal-ewwel istanza.
            
         
      Aggravji u argumenti prinċipali
   
   Permezz ta’ dan l-appell, l-appellanti titlob l-annullament tas-sentenza mogħtija mit-Tribunal għas-Servizz Pubbliku fil-15 ta’ Ġunju 2010 fil-kawża F-35/08, Pachtitis vs Il-Kummissjoni li annullat d-deċiżjonijiet tal-Uffiċċju Ewropew għas-Selezzjoni tal-Persunal (EPSO) tal-31 ta’ Mejju 2007 u tas-6 ta’ Diċembru 2007, li permezz tagħhom D. Pachtitis ġie eskluż mill-lista ta’ 110 kandidat meta kien ingħata l-ogħla marka fl-eżamijiet ta’ ammissioni tal-kompetizzjoni ġenerali EPSO/AD/77/06, u li kkundannat il-Kummissjoni għall-ispejjeż tagħha u għal dawk tar-rikorrent fl-ewwel istanza.
   Insostenn tal-appell tagħha, il-Kummissjoni tqajjem il-motivi ta’ annullament li ġejjin:
   
               —
            
            
               ksur tal-Artikoli 1, 5 u 7 tal-Anness III tar-Regolamenti tal-Persunal tal-Komunitajiet Ewropej;
            
         
               —
            
            
               ksur tad-dritt Komunitarju u b’mod partikolari tal-Artikolu 2 tad-Deċiżjoni 2002/620/KE (1) u tal-Artikolu 1 tad-Deċiżjoni 2002/621/KE (2) dwar l-istabbiliment tal-EPSO;
            
         
               —
            
            
               ksur tal-obbligu ta’ motivazzjoni tad-deċiżjonijiet.
            
         
      (1)  Id-Deċiżjoni tal-Parlament Ewropew, tal-Kunsill, tal-Kummissjoni, tal-Qorti tal-Ġustizzja, tal-Qorti tal-Awdituri, tal-Kumitat Ekonomiku u Soċjali, tal-Kumitat u tar-Reġjuni u tal-Ombudsman Ewropew tal-25 ta’ Lulju 2002 li tistabbilixxi Uffiċċju għas-Selezzjoni tal-Persunal tal-Komunitajiet Ewropej (ĠU Edizzjoni Speċjali bil-Malti, Kapitolu 1, Vol. 4, p. 46)
   
      (2)  Id-Deċiżjoni tas-Segretarjat Ġenerali tal-Parlament Ewropew, il-Kunsill, il-Kummissjoni, ir-Reġistratur tal-Qorti tal-Ġustizzja, is-Segretarjat Ġenerali tal-Qorti tal-Awdituri, il-Kumitat Ekonomiku u Soċjali, il-Kumitat tar-Reġjuni, u r-Rappreżentant tal-Ombudsman Ewropew tal-25 ta’ Lulju 2002 dwar l-organizzazzjonijiet u l-ħidma tal-Uffiċċju għas-selezzjoni tal-persunal tal-Komunitajiet Ewropej (ĠU Edizzjoni Speċjali bil-Malti, Kapitolu 1, Vol. 4, p. 48)